CELEX: 31993D0056
Language: el
Date: 1992-12-21 00:00:00
Title: 93/56/ΕΟΚ: Απόφαση της Επιτροπής της 21ης Δεκεμβρίου 1992 για την έγκριση του προγράμματος του σχετικού με τη βοναμίωση και τη μαρτειλίωση, το οποίο υποβλήθηκε από την Ιρλανδία (Το κείμενο στην αγγλική γλώσσα είναι το μόνο αυθεντικό)

Avis juridique important

|

31993D0056

93/56/ΕΟΚ: Απόφαση της Επιτροπής της 21ης Δεκεμβρίου 1992 για την έγκριση του προγράμματος του σχετικού με τη βοναμίωση και τη μαρτειλίωση, το οποίο υποβλήθηκε από την Ιρλανδία (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 014 της 22/01/1993 σ. 0025 - 0025

ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Δεκεμβρίου 1992 περί εγκρίσεως του προγράμματος του σχετικού με τη βοναμίωση και τη μαρτειλίωση, το οποίο υποβλήθηκε από την Ιρλανδία (Το κείμενο στην αγγλική γλώσσα είναι το μόνο αυθεντικό)(93/56/ΕΟΚ)Η  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 91/67/ΕΟΚ του Συμβουλίου της 28ης Ιανουαρίου 1991 σχετικά με τους όρους υγειονομικής πολιτικής που διέπουν την εμπορία ζώων και προϊόντων υδατοκαλλιέργειας (1), και ιδίως το άρθρο 10,  Εκτιμώντας:  ότι τα κράτη μέλη, μπορούν να υποβάλουν στην Επιτροπή πρόγραμμα με σκοπό να τους χορηγηθεί το καθεστώς εγκεκριμένης ζώνης σε ό,τι αφορά ορισμένες νόσους που προσβάλλουν τα μαλάκια- ότι η Ιρλανδία υπέβαλε στις 19 Οκτωβρίου 1992 πρόγραμμα σχετικά με τη βοναμίωση και τη μαρτειλίωση για το έδαφός της- ότι στα εν λόγω προγράμματα ορίζονται οι γεωγραφικές ζώνες, τα μέτρα που πρέπει να λαμβάνονται από τις επίσημες υπηρεσίες, οι διαδικασίες που πρέπει να ακολουθούνται από τα εργαστήρια, η σημασία των εν λόγω ασθενειών και τα μέτρα καταπολέμησης σε  περίπτωση ανίχνευσης κάποιας από τις ασθένειες αυτές- ότι, κατόπιν εξετάσεως, τα προγράμματα αυτά βρέθηκαν σύμφωνα με τις διατάξεις του άρθρου 10 της οδηγίας 91/67/ΕΟΚ- ότι τα προβλεπόμενα στην παρούσα απόφαση μέτρα είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το πρόγραμμα σχετικά με τη βοναμίωση και τη μαρτειλίωση το οποίο υποβλήθηκε από την Ιρλανδία, εγκρίνεται.  Άρθρο 2  Η Ιρλανδία θέτει σε ισχύ τις νομοθετικές, κανονιστικές και διοικητικές διατάξεις τις αναγκαίες για συμμόρφωση προς το πρόγραμμα που αναφέρεται στο άρθρο 1, την 1η Ιανουαρίου 1993.  Άρθρο 3  Η παρούσα απόφαση απευθύνεται προς την Ιρλανδία.  Βρυξέλλες, 21 Δεκεμβρίου 1992.  Για την Επιτροπή Ray MAC SHARRY Μέλος της Επιτροπής (1) ΕΕ αριθ. L 46 της 19. 2. 1991, σ. 1.